ຕອນບ່າຍວັນທີ 17 ພຶດສະພາ (ຕາມເວລາທ້ອງຖິ່ນ) ຢູ່ San Francisco, ທ່ານນາຍົກລັດຖະມົນຕີ ຟ້າມມິງຈິ໊ງ ໄດ້ໃຫ້ການຕ້ອນຮັບທ່ານນາງ London Breed, ເຈົ້າຄອງນະຄອນ Francisco.
ທ່ານນາງ London Breed ຕີລາຄາສູງບັນດາໝາກຜົນແຫ່ງການພັດທະນາເສດຖະກິດ - ສັງຄົມຂອງ ຫວຽດນາມ, ໝາກຜົນການປ້ອງກັນ, ຕ້ານໂລກລະບາດ ແລະ ເປີດປະຕູ, ຟື້ນຟູ ແລະ ພັດທະນາຂອງຫວຽດນາມ, ສະແດງຄວາມປະທັບໃຈຢ່າງເລິກເຊິ່ງຕໍ່ໝາກຜົນຂອງການສັກຢາປ້ອງກັນພະຍາດກັນໂຄວິດ-19 ຂອງ ຫວຽດນາມ; ພ້ອມທັງແຈ້ງໝາກຜົນຕັ້ງໜ້າໃນການປ້ອງກັນພະຍາດລະບາດ ແລະ ເປີດການບໍລິການທ່ອງທ່ຽວຄືນໃໝ່, ຟື້ນຟູການຜະລິດ ແລະ ດຳເນີນທຸລະກິດໃນຕົວເມືອງ.
ທ່ານນາຍົກລັດຖະມົນຕີ ສະເໜີໃຫ້ 2 ຝ່າຍເພີ່ມທະວີການແລກປ່ຽນຄະນະຜູ້ແທນທຸກຂັ້ນ; ຊຸກຍູ້ການແລກປ່ຽນປະຊາຊົນ, ຮ່ວມມືດ້ານການບຳລຸງສ້າງຊັບພະຍາກອນມະນຸດ, ຍົກສູງຄວາມສາມາດດ້ານສາທາລະນະສຸກ; ສົ່ງເສີມວິສາຫະກິດຂອງສອງປະເທດຮ່ວມມືລົງທຶນ ແລະ ດຳເນີນທຸລະກິດ. ທ່ານນາຍົກລັດຖະມົນຕີສະແດງຄວາມຂອບໃຈ ແລະ ສະເໜີນະຄອນສືບຕໍ່ສ້າງເງື່ອນໄຂສະດວກໃຫ້ປະຊາຄົມຊາວຫວຽດນາມປະມານ 50.000 ຄົນຢູ່ທີ່ນີ້ດຳລົງຊີວິດ, ຮ່ຳຮຽນ, ເຮັດວຽກຢ່າງໝັ້ນຄົງ, ປະຕິບັດຕາມກົດໝາຍ...
ບູນມີ